section_heading: Reprezentativna karijera
paragraph_text: Na samom turniru igrač je najprije zabio gol u skupini za konačnu pobjedu od 2:1 protiv Češke kao i u četvrtfinalu protiv Španjolske (svega šest minuta nakon Furijinog izjednačenja). Dok u polufinalu protiv Portugala nije nastupio, Lemerre ga nije izostavio u samom finalnom susretu s Talijanima. Ondje ga je u 76. minuti zamijenio David Trezeguet koji je u 103. minuti zabio zlatni gol čime je Francuska naslovu svjetskog pridodala i europski naslov. Nakon godinu dana uslijedio je i naslov pobjednika Kupa konfederacija u kojem je zabio gol domaćinu Južnoj Koreji u utakmici otvaranja.